ddrg/super_eurlex huggingface dataset:
KOMMISSIONENS BESLUTNING af 24. maj 1996 om godkendelse af den af Østrig forelagte plan for undersøgelse for restkoncentrationer (Kun den tyske udgave er autentisk) (Tekst af betydning for EØS) (96/347/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 86/469/EØF af 16. september 1986 om undersøgelse af dyr og fersk kød for restkoncentrationer (1), senest ændret ved akten vedrørende Østrigs, Finlands og Sveriges tiltrædelse, særlig artikel 4, og

ud fra følgende betragtninger:

Østrig tilstillede ved dokument af 18. december 1995 Kommissionen en plan med oplysning om de nationale foranstaltninger, der er vedtaget med hensyn til undersøgelse for restkoncentrationer af de stoffer, der omhandles i bilag I til direktiv 86/469/EØF;

en gennemgang af denne plan har vist, at den er i overensstemmelse med direktiv 86/469/EØF, særlig artikel 4, stk. 1;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Østrig forelagte plan for undersøgelse for restkoncentrationer af de stoffer, der omhandles i bilag I til direktiv 86/469/EØF, godkendes.

Artikel 2

Østrig vedtager de nødvendige love og administrative bestemmelser for at gennemføre den i artikel 1 omhandlede plan.

Artikel 3

Denne beslutning er rettet til Republikken Østrig.

Udfærdiget i Bruxelles, den 24. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 275 af 26. 9. 1986, s. 36.
KOMMISSIONENS BESLUTNING af 21. maj 1996 om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF (Tekst af betydning for EØS) (96/344/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 10, og

ud fra følgende betragtninger:

Kommissionens beslutning 94/70/EF (2) blev ændret og erstattet af beslutning 95/340/EF (3);

derfor bør del I i bilaget til Kommissionens beslutning 94/278/EF (4) ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del I i bilaget til beslutning 94/278/EF affattes således:

»DEL I

Liste over tredjelande, hvorfra medlemsstaterne kan tillade indførsel af mælk, mælkeprodukter og kolostrum, der ikke er bestemt til konsum

De tredjelande, der er opført på listen i del B og C i bilaget til Kommissionens beslutning 95/340/EF.«

Artikel 2

Denne beslutning er rettet til medlemsstaterne.

Udfærdiget i Bruxelles, den 21. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 36 af 8. 2. 1994, s. 5.

(3) EFT nr. L 200 af 24. 8. 1995, s. 38.

(4) EFT nr. L 120 af 11. 5. 1994, s. 44.
KOMMISSIONENS BESLUTNING af 6. maj 1996 om ændring af beslutning 89/540/EØF om gennemførelse af et tidsbegrænset forsøg om handel med frø og plantemateriale(Tekst af betydning for EØS) (96/336/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/400/EØF af 14. juni 1966 om handel med bederoefrø (1), senest ændret ved akten vedrørende Østrigs, Finlands og Sveriges tiltrædelse, særlig artikel 13a,

under henvisning til Rådets direktiv 66/401/EØF af 14. juni af 1966 om handel med frø af foderplanter (2), senest ændret ved Kommissionens direktiv 96/18/EF (3), særlig artikel 13a,

under henvisning til Rådets direktiv 66/402/EØF af 14. juni af 1966 om handel med sædekorn (4), senest ændret ved direktiv 95/6/EF (5), særlig artikel 13a,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (6), senest ændret ved Kommissionens direktiv 96/18/EF, særlig artikel 12a, og

ud fra følgende betragtninger:

Ved Kommissionens beslutning 89/540/EØF af 22. september 1989 om gennemførelse af tidsbegrænsede forsøg om handel med frø og plantemateriale (7), senest ændret ved beslutning 95/431/EF (8), blev der tilrettelagt et midlertidigt forsøg på EF-plan vedrørende muligheden for at gennemføre uofficielle markinspektioner;

forsøgets varighed blev fastsat til syv år med den 30. juni 1996 som slutdato;

forsøget startede først den 1. juli 1990;

der kan drages visse konklusioner af de hidtil opnåede resultater, men der er stadig behov for yderligere oplysninger;

forsøget bør derfor kunne videreføres indtil den 30. juni 1997;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 3 i beslutning 89/540/EØF ændres »30. juni 1996« til »30. juni 1997«.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2290/66.

(2) EFT nr. 125 af 11. 7. 1966, s. 2298/66.

(3) EFT nr. L 76 af 26. 3. 1996, s. 21.

(4) EFT nr. 125 af 11. 7. 1966, s. 2309/66.

(5) EFT nr. L 67 af 25. 3. 1995, s. 30.

(6) EFT nr. L 169 af 10. 7. 1969, s. 3.

(7) EFT nr. L 286 af 4. 10. 1989, s. 24.

(8) EFT nr. L 255 af 25. 10. 1995, s. 25.
KOMMISSIONENS BESLUTNING af 3. maj 1996 om ændring af beslutning 93/231/EØF om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 66/403/EØF (Tekst af betydning for EØS) (96/332/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/403/EØF af 14. juli 1966 om handel med læggekartofler (1), senest ændret ved direktiv 96/16/EF (2), særlig artikel 13, stk. 2, og

ud fra følgende betragtninger:

Ved Kommissionens beslutning 93/231/EØF (3), senest ændret ved beslutning 95/21/EF (4), fik visse medlemsstater for bestemte områders vedkommende tilladelse til at begrænse handelen med læggekartofler til basislæggekartofler i bestemte fællesskabsklasser;

for Tysklands vedkommende var området »Bundesland Mecklenburg-Vorpommern« et sådant område;

som følge af Tysklands forening gør ændringer i den administrative struktur i visse områder i Tyskland det påkrævet, at angivelsen vedrørende Tyskland i nævnte beslutning ændres;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Bilaget til beslutning 93/231/EØF ændres som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2320/66.

(2) EFT nr. L 6 af 9. 1. 1996, s. 19.

(3) EFT nr. L 106 af 30. 4. 1993, s. 11.

(4) EFT nr. L 28 af 7. 2. 1995, s. 13.

BILAG

I angivelse vedrørende Tyskland i bilaget til Kommissionens beslutning 93/231/EØF affattes kolonne 2 således:

»Bundesland Mecklenburg-Vorpommern

- Gemeinde Groß Lüsewitz

- Ortsteile Lindenhof und Pentz der Gemeinde Metschow

- Gemeinden Böhlendorf, Breesen, Langsdorf sowie Ortsteil Grammow der Gemeinde Grammow

- Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel

- Gemeinden Ranzin, Lüssow und Gribow

- Gemeinde Pelsin.«
RÅDETS AFGØRELSE af 10. juni 1996 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, for perioden 18. januar 1996 til 17. januar 1999 (96/383/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne (1), undertegnet i Bruxelles den 28. oktober 1987,

under henvisning til forslag fra Kommissionen, og

ud fra følgende betragtninger:

Fællesskabet og Republikken Seychellerne har ført forhandlinger for at fastsætte de ændringer, der skal indføjes i nævnte aftale ved udløbet af gyldighedsperioden for den protokol, der for tiden er i kraft, og som er knyttet til den pågældende aftale;

ved afslutningen af disse forhandlinger blev der den 18. januar 1996 paraferet en ny protokol, ved hvilken fiskere fra Fællesskabet tillægges fiskerimuligheder i farvande henhørende under Republikken Seychellernes højhedsområde eller jurisdiktion i perioden 18. januar 1996 til 17. januar 1999;

for at undgå enhver afbrydelse af EF-fartøjernes fiskeri har begge parter paraferet en aftale i form af brevveksling om midlertidig anvendelse af nævnte protokol fra den dag, der følger efter datoen for udløbet af den tidligere gældende protokol;

aftalen i form af brevveksling bør godkendes med forbehold af en endelig afgørelse i henhold til traktatens artikel 43 -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, for perioden 18. januar 1996 til 17. januar 1999, godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. L 119 af 7. 5. 1987, s. 26.
RÅDETS AFGØRELSE af 10. juni 1996 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea om fiskeri ud for Guineas kyst, for perioden 1. januar 1996 til 31. december 1997 (96/382/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og Republikken Guinea om fiskeri ud for Guineas kyst (1), særlig artikel 15,

under henvisning til forslag fra Kommissionen, og

ud fra følgende betragtninger:

I overensstemmelse med artikel 15, stk. 2, i ovennævnte aftale har Fællesskabet og Republikken Guinea ført forhandlinger for at fastlægge de ændringer eller suppleringer, der skal indføjes i aftalen ved udløbet af gyldighedsperioden for den protokol, der er knyttet til aftalen;

ved afslutningen af disse forhandlinger blev der paraferet en ny protokol den 6. december 1995;

ifølge denne protokol har fiskere fra Fællesskabet fiskerimuligheder i farvande henhørende under Republikken Guineas højhedsområde eller jurisdiktion i perioden 1. januar 1996 til 31. december 1997;

for at undgå en afbrydelse af EF-fartøjernes fiskeri er det uomgængeligt nødvendigt, at den nye protokol bringes i anvendelse snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra den dag, der følger efter datoen for den nuværende protokols ophør;

aftalen i form af brevveksling bør godkendes med forbehold af en endelig afgørelse i henhold til traktatens artikel 43 -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea om fiskeri ud for Guineas kyst, for perioden 1. januar 1996 til 31. december 1997, godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkninger for Fællesskabet.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. L 111 af 27. 4. 1983, s. 1.
RÅDETS AFGØRELSE af 26. februar 1996 om indgåelsen af aftalememoranda mellem Det Europæiske Fællesskab og Republikken Indien og mellem Det Europæiske Fællesskab og Den Islamiske Republik Pakistan om arrangementer for markedsadgang for tekstilvarer (96/386/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Som led i GATT-forhandlingerne om adgang til markederne har Kommissionen ført forhandlinger med Republikken Indien og Den Islamiske Republik Pakistan om markedsadgang for tekstilvarer;

der er paraferet aftalememoranda på dette område mellem Det Europæiske Fællesskab og Den Islamiske Republik Pakistan den 15. oktober 1994 og mellem Det Europæiske Fællesskab og Republikken Indien den 31. december 1994;

disse aftalememoranda bør godkendes -

TRUFFET FØLGENDE AFGØRELSE:

Artikel 1

Aftalememorandaene mellem Det Europæiske Fællesskab og Republikken Indien og mellem Det Europæiske Fællesskab og Den Islamiske Republik Pakistan om arrangementer for markedsadgang for tekstilvarer godkendes på Fællesskabets vegne.

Teksten til disse memoranda er knyttet til denne afgørelse.

Artikel 2

Formanden for Rådet udpeger den person, som er beføjet til med bindende virkning for Fællesskabet at undertegne de memoranda, der er omhandlet i artikel 1.

Udfærdiget i Bruxelles, den 26. februar 1996.

På Rådets vegne

S. AGNELLI

Formand
KOMMISSIONENS BESLUTNING af 18. juni 1996 om godkendelse af det af Finland forelagte program for overvågning og bekæmpelse af salmonella hos fjerkræ (Kun den finske udgave er autentisk) (Tekst af betydning for EØS) (96/390/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger (1), ændret ved akten vedrørende Østrigs, Finlands og Sveriges tiltrædelse, særlig artikel 8, stk. 3, og

ud fra følgende betragtninger:

Finland har i henhold til artikel 8, stk. 2, i direktiv 92/117/EØF ved brev af 3. april 1996 og 24. maj 1996 indsendt et program for overvågning og bekæmpelse af salmonella hos fjerkræ i Finland;

programmet opfylder EF-kriterierne på dette område, således dem i artikel 8, stk. 2, i direktiv 92/117/EØF, og kan derfor godkendes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Finland forelagte program for overvågning og bekæmpelse af salmonella hos fjerkræ godkendes.

Artikel 2

Finland sætter senest den 30. juni 1996 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning er rettet til Republikken Finland.

Udfærdiget i Bruxelles, den 18. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 38.
KOMMISSIONENS BESLUTNING af 17. juni 1996 om godkendelse af det af Irland forelagte program for overvågning og bekæmpelse af salmonella hos fjerkræ (Kun den engelske udgave er autentisk) (Tekst af betydning for EØS) (96/389/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger (1), ændret ved akten vedrørende Østrigs, Finlands og Sveriges tiltrædelse, særlig artikel 8, stk. 3, og

ud fra følgende betragtninger:

Irland har i henhold til artikel 8, stk. 2, i direktiv 92/117/EØF ved brev af 3. april 1996 og 24. maj 1996 indsendt et program for overvågning og bekæmpelse af salmonella hos fjerkræ i Irland;

programmet opfylder EF-kriterierne på dette område, således dem i artikel 8, stk. 2, i direktiv 92/117/EØF, og kan derfor godkendes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Irland forelagte program for overvågning og bekæmpelse af salmonella hos fjerkræ godkendes.

Artikel 2

Irland sætter senest den 30. juni 1996 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning er rettet til Irland.

Udfærdiget i Bruxelles, den 17. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 38.
KOMMISSIONENS AFGØRELSE af 7. juni 1996 om tilpasning af de justeringskoefficienter, der fra 1. marts 1995 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande (96/371/Euratom, EKSF, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af et fælles råd og en fælles kommission for De Europæiske Fællesskaber,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (EF, Euratom, EKSF) nr. 2963/95 (2), særlig artikel 13, stk. 2, i bilag X, og

ud fra følgende betragtninger:

I Rådets forordning (Euratom, EKSF, EF) nr. 578/96 (3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. januar 1995, der i tjenestestedets valuta, udbetales til tjenestemænd ansat i tredjelande;

Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;

fra 1. marts 1995 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. marts 1995 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 7. juni 1996.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 56 af 4. 3. 1968, s. 1.

(2) EFT nr. L 310 af 22. 12. 1995, s. 1.

(3) EFT nr. L 83 af 2. 4. 1996, s. 4.

(4) EFT nr. L 126 af 24. 5. 1996, s. 54 til 63.

BILAG

>TABELPOSITION>
KOMMISSIONENS BESLUTNING af 10. juni 1996 om udførelse af EF-forsøg med og -analyser af formerings- og plantemateriale af visse arter i henhold til artikel 20, stk. 2, i Rådets direktiv 91/682/EØF (96/376/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/682/EØF af 19. december 1991 om afsætning af prydplanteformeringsmateriale og prydplanter (1), senest ændret ved beslutning 95/19/EF (2), særlig artikel 20, stk. 2, og

ud fra følgende betragtninger:

I henhold til ovennævnte direktiv skal der i medlemsstaterne udføres forsøg med eller om nødvendigt analyser af prøver for at efterprøve, om prydplanteformeringsmateriale og prydplanter som opført i direktivet opfylder direktivets krav og betingelser;

med henblik herpå bør det navnlig i de tidligere stadier af direktivets gennemførelse sikres, at de prøver, der indgår i forsøgene eller analyserne, er tilstrækkeligt repræsentative for de forskellige produktionssteder i hele EF, i det mindste for visse udvalgte planters vedkommende;

der bør derfor udføres EF-forsøg med og -analyser på formerings- og plantemateriale af Rosa i løbet af 1996/97;

disse forsøg og analyser vil i første omgang blive anvendt til at harmonisere de tekniske metoder til kontrol af formerings- og plantemateriale af disse arter;

de i denne beslutning fastsatte foranstaltninger er i overensstemmelse med udtalelse fra Den Stående Komité for Prydplanteformeringsmateriale og Prydplanter -

VEDTAGET FØLGENDE BESLUTNING:

Artikel 1

Der udføres EF-forsøg med og -analyser af formerings- og plantemateriale af Rosa i løbet af 1996/97.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 376 af 31. 12. 1991, s. 21.

(2) EFT nr. L 28 af 7. 2. 1995, s. 10.